b'\n_START_ARTICLE_\nDrobtinice\n_START_PARAGRAPH_\nDrobtinice je bil slovenski zbornik poljudnega berila za mladino in starej\xc5\xa1e bralce._NEWLINE_Drobtinice so s prekinitvami pod razli\xc4\x8dnimi imeni izhajale v letih 1846\xe2\x88\x921901. Z imenom Drobtinice so izhajale v Gradcu (1846-1863), v Mariboru kot  Slom\xc5\xa1kove Drobtinice (1863-1869), 1887 pa jih je v Ljubljani kot Drobtinice obnovil Fran\xc4\x8di\xc5\xa1ek Lampe.  _NEWLINE_Drobtinice je ustanovil Anton Martin Slom\xc5\xa1ek, jih dve leti urejal in do smrti 1862 ostal eden glavnih sodelavcev. Pomembnej\xc5\xa1i sodelavci in uredniki so bili \xc5\xa1e F. Kozar, Jo\xc5\xbeef Rozman in Josip Virk. Zbornik je vseboval nabo\xc5\xbeni, \xc5\xbeivljenjepisni,  poljudnoleposlovni in glasbeni del; namenjen je bil kot vzgojno nabo\xc5\xbeno berilo predvsem mladini \xc2\xbbv podu\xc4\x8devanje ino za kratek \xc4\x8das\xc2\xab, vendar je tudi med starej\xc5\xa1imi bralci \xc5\xa1iril zanimanje za branje in u\xc5\xbeival precej\xc5\xa1no priljubljenost.'